1. pielikums

Iepirkuma Nr. NVA 2018/21/3\_ESF

nolikumam

**Tehniskā specifikācija**

1. **Iepirkuma priekšmeta apraksts:**

Iepirkums tiek veikts darbības programmas “Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” ESF projekta “Atbalsts ilgākam darba mūžam” Nr. 7.3.2.0/16/I/001 (turpmāk – Projekts) ietvaros.

**Iepirkuma priekšmets** ─ Konkurētspējas paaugstināšanas pasākumi (turpmāk - Atbalsta pasākums) – psihologa, fizioterapeita un uztura speciālista individuālās konsultācijas(turpmāk - Pakalpojums) Nodarbinātības valsts aģentūras (turpmāk – Aģentūra) Projektā iesaistīto darba devēju darbiniekiem (turpmāk – Nodarbinātie).

1. **Atbalsta pasākuma mērķis un mērķa grupa:**

**Atbalsta pasākuma mērķa grupa -** Nodarbinātie, kas strādā pie darba devēja un atbilst vismaz vienam no MK noteikumu Nr. 504 3.1. apakšpunktā minētajiem mērķa grupas kritērijiem un, kuri saskaņā ar individuālo novērtējumu, ir norīkoti dalībai Atbalsta pasākumā.

**Atbalsta pasākuma mērķis** – individuālās konsultācijas Nodarbinātajiem par veselīgu un aktīvu novecošanos un darba spēju saglabāšanu, kā arī tādu papildus prasmju un iemaņu apgūšanu, lai turpinātu darbu esošajā vai citā amatā.

Atbalsta pasākums veicinās Nodarbināto ilgāku darba spēju saglabāšanu, bezdarba riska samazināšanu, radīs lielāku drošības un stabilitātes sajūtu, veicinās garīgās un fiziskās veselības uzlabošanos.

1. **Atbalsta pasākuma raksturojums**
	1. Atbalsta pasākuma ietvaros tiek īstenoti pakalpojumi šādā saturā un apjomā:

| **Iepirkuma priekšmeta daļas numurs** | **Pakalpojuma veids** | **Pakalpojuma nosaukums(anotācija)** | **Apjoms****(akadēmiskā stunda - 45min.)** |
| --- | --- | --- | --- |
| 1.daļa | Individuālā konsultācija | Psihoterapeits | 1 |
| 2.daļa | Individuālā konsultācija | Fizioterapeits | 1 |
| 3.daļa | Individuālā konsultācija | Uztura speciālists | 1 |

* 1. Individuālās konsultācijas – 1 akadēmiskā stunda. Vienas konsultācijas ilgums – 1 astronomiskā stunda (60 minūtes – no kurām 45 minūtes kontaktstunda).
	2. Atbalsta pasākuma īstenošana notiek klātienē darba dienās ar Aģentūru saskaņotajos laikos, Pretendenta nodrošinātās telpās, kuras ir nodrošināmas visā Latvijas Republikas teritorijā pēc Aģentūras pieprasījuma.
	3. Ja Pakalpojums tiek sniegts viena darba devēja Nodarbinātajiem, Pretendents nodrošina telpas pēc iespējas tuvāk darba devēja atrašanās vietai, bet ne vairāk kā 20 kilometru attālumā no darba devēja atrašanās vietas. Ja Pakalpojuma sniegšanas vieta ir tālāk kā 3 km no darba devēja, tad jābūt iespējai nokļūt līdz tai ar sabiedrisko transportu
	4. Aģentūra Pakalpojumu pieprasa pēc vajadzības.
	5. Atbalsta pasākums tiek īstenots valsts valodā visā Latvijas Republikas teritorijā laika posmā no līguma noslēgšanas dienas līdz plānotās līguma summas apguvei, bet ne ilgāk kā līdz 2022. gada 31. decembrim.
1. **Pakalpojuma īstenošanas nosacījumi Pretendentam:**
	1. Pretendentam ir sagatavots Pakalpojuma programmas plāns katrai individuālajai konsultācijai, kas paredz gan teorētisku, gan praktisku ievirzi atbilstoši Atbalsta pasākuma tēmai un saturam.
	2. Pretendents nodrošina izdales materiālus katram Atbalsta pasākumā iesaistītajam Nodarbinātajam.
	3. Pretendents nodrošina, ka Pakalpojuma sniedzēju (speciālistu) kvalifikācija atbilst normatīvo aktu prasībām.
	4. Pretendents nodrošina attiecīgo Pakalpojuma sniedzēju (speciālistu) skaitu.
	5. Pretendents nodrošina Atbalsta pakalpojumu saņēmušo Nodarbināto dalībnieku uzskaiti – parakstu lapas, anketas u.c. dokumentācijas uzglabāšanu atbilstoši personu datu aizsardzību regulējošajiem normatīvajiem aktiem[[1]](#footnote-1)
	6. Pretendents Pakalpojuma īstenošanas vietā nodrošina Pakalpojuma procesa apliecinošu dokumentu esamību un Pakalpojuma sniedzēju (speciālistu) gatavību piedalīties pārbaudēs un uzrādīt Aģentūras un citu institūciju pārstāvjiem, kuriem ir tiesības veikt Aģentūras īstenoto Atbalsta pasākumu un Eiropas Savienības fondu finansēto projektu pārbaudes, ar Atbalsta pasākuma īstenošanu saistītus dokumentus vai to kopijas.
	7. Pretendentam Pakalpojuma īstenošanas vietā, sabiedrības informētībai, redzamā vietā Projekta īstenošanas laikā jāizvieto plakāti, kas ietver informāciju par Projektu, tostarp informāciju par Eiropas Savienības fondu finansiālu atbalstu un obligāti noteikto vizuālo elementu ansambli.
	8. Pretendents Atbalsta pasākuma īstenošanai nodrošina telpas, kas atbilst darba drošības un darba aizsardzības prasībām un kurās netraucēti var sniegt individuālās konsultācijas (skat. tabulu):

|  |  |
| --- | --- |
| **Nosacījums** | **Prasības** |
| Pieejamība | Telpām jābūt pieejamām personām ar īpašām vajadzībām, pielāgotām iekļūšanai ar invalīdu ratiņiem. Ja piedāvātās telpas nav pielāgotas iekļūšanai ar invalīdu ratiņiem, tad pretendentam jānodrošina alternatīva piekļuve, aprakstot to piedāvājumā. |
| Telpu atrašanās vieta | Pēc iespējas tuvāk nodarbinātā darba vietai, bet ne tālāk kā 20 km attālumā no tās, kā arī jābūt iespējai nokļūt līdz pakalpojuma sniegšanas vietai ar sabiedrisko transport, vienlaicīgi ņemot vērā, ka sabiedriskā transporta pieturvieta ir ne vairāk kā 15 minūšu gājiena attālumā.  |
| Telpu tehniskais nodrošinājums | Konsultāciju īstenošanas telpas platībai jābūt vismaz 10 kvadrātmetriem; |
| Telpām jābūt ar logu uz ārtelpu; |
| Telpām jābūt izremontētām; |
| Jānodrošina krēsls Nodarbinātajam; |
| Jānodrošina vismaz 1 galds  |
| Jānodrošina elektrības pieslēgums 220 V; |
| Telpām jābūt vēdināmām vai aprīkotām ar kondicionēšanas sistēmām; |
| Telpās jānodrošina darba drošībai atbilstošs apgaismojums; |
| Telpās jānodrošina atbilstošs mikroklimats t.sk. apkure; |
| Telpās jānodrošina tīrība; |
| Jānodrošina virsdrēbju pakaramais. |
| Sanitāro telpu pieejamība | Telpās jābūt pieejamām sanitārajām telpām, nepieciešamības gadījumā jānodrošina iespēja izmantot tās arī personām ar īpašām vajadzībām. |

* 1. Pretendentam cenā jāiekļauj Pakalpojuma izmaksas, kas ietver personāla izmaksas, izdales materiālu, kancelejas preču u.c. ar līguma izpildi saistītos izdevumus, t.sk., administratīvās izmaksas, visus nodokļus un nodevas, telpu un tehniskā nodrošinājuma izmaksas, kā arī visas citas izmaksas, izņemot PVN. Papildu izmaksas līguma darbības laikā netiks pieļautas.
	2. Pretendents nodrošina kontaktpersonu līguma izpildes laikā.
	3. Pretendents nodrošina, ka noteiktie Pakalpojumi tiks īstenoti divu mēnešu laikā no darba uzdevuma saņemšanas.
	4. Pretendents izstrādā dalībnieku aptaujas anketas un nodrošina dalībnieku anketēšanu Atbalsta pasākuma noslēgumā, kā arī sagatavo aptaujas rezultātu apkopojumu. Pretendents pirms anketēšanas veic anketu saskaņošanu ar Pasūtītāju.
	5. Pretendents pēc nepieciešamības veic anketēšanu pēc Pasūtītāja izstrādātajām anketām.
	6. Pretendents uzņemas pilnu atbildību par sniegto Pakalpojumu.
	7. Pretendents nodrošina, ka Pakalpojums tiks īstenots noteiktā laikā un vietā paredzētajā apjomā. Pakalpojuma īstenošana ir atkarīga no Atbalsta pasākumā iesaistīto Nodarbināto vajadzībām un Projekta pieejamā finansējuma.
1. **Atbalsta pasākuma īstenotāji Pakalpojumu nodrošina atbilstoši šādiem normatīvajiem aktiem un saistošiem dokumentiem:**
	1. Eiropas Parlamenta un Padomes 2016. gada 27.aprīļa Regula (ES) 2016/676 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK;
	2. Bezdarbnieku un darba meklētāju atbalsta likums;
	3. Invaliditātes likums;
	4. Ministru kabineta 2016. gada 2. augusta noteikumi Nr. 504 „Darbības programmas „Izaugsme un nodarbinātība” 7.3.2. specifiskā atbalsta mērķa “Paildzināt gados vecāku nodarbināto darbspēju saglabāšanu un nodarbinātību” īstenošanas noteikumi”;
	5. Ministru kabineta 2016. gada 20. septembra instrukcija Nr.3 „Ārvalstu finanšu instrumentu finansētu civiltiesisku līgumu izstrādes un slēgšanas instrukcija valsts tiešās pārvaldes iestādēs”;
	6. Ministru kabineta 2015. gada 17. februāra noteikumi Nr. 87 “Kārtība, kādā Eiropas Savienības struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana”;
	7. Eiropas Savienības struktūrfondu finansēto projektu ietvaros nodrošina, ka tiks novērsts dubultā finansējuma risks, ievērojot Eiropas Parlamenta  un padomes 2013. gada 17. decembra regulā Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 65. panta 11.punktā noteikto;
	8. Citiem normatīviem aktiem, kas regulē Atbalsta pasākuma īstenošanu;
	9. Pretendentam ir saistošas visas normatīvā regulējuma izmaiņas, kas attiecas uz Pasākuma īstenošanu visa iepirkuma līguma darbības laikā.
1. Atbilstoši Eiropas Parlamenta un Padomes regulai (ES) Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un Fizisko personu datu apstrādes likumam. [↑](#footnote-ref-1)